open-index/open-wikipedia-markdown huggingface dataset:
Cesária Évora

**Cesária Évora** (kaucapang [sɨˈzaɾiɐ ˈɛvuɾɐ], embas ring tanggal 27 Agustus warsa 1941, séda duk 17 Désémber  warsa 2011) inggih punika pagending saking Tanjung Gadang, kasub ring sajebag jagat, kasengguh taler pinaka "Ratu Morna" utawi "Diva Tanpa Sepatu".

Ring warsa 1960-an ida ngawitin magending ring kapal-kapal pesiar Portugis ring Mindélo miwah ring radio lokal. Ring warsa 1985, ida wawu kaundang olih pagending Tanjung Gadang Bana antuk magending ring Portugis. Irika ida kauningin sareng José da Silva, produser raris kanikain ngaryanin album ring Paris.

Cesária Évora magending "Ausência", gending sané kakaryanin olih Goran Bregovic, pamusisi saking Bosnia. Gendingé punika kaanggén ring film Underground (warsa 1995) olih Emir Kusturica, sané salanturnyané dados kasub pisan.

Évora wawu kasub ring makasami jagaté duk warsa 1988, sasampun ngwedarang albumnyané sané kapertama, mamurda La Diva Aux Pieds Nus. Sadurungé punika ida makarya LPné sané kaping pertama, mamurda "Cesária" ring warsa 1987. Salanturnyané, albumnyané sané mamurda Miss Perfumado ring warsa 1992 kaadol langkungan saking 300.000 kaset ring jagat. Silih sinunggil gendingné sané pinih kasub mamurda "Sodade" ngranjing album punika.

Ring 1997 Cesária Évora ngamolihang jayanti KORA All African Music Awards ring tigang soroh: "Best Artist of West Africa", "Best Album" miwah "Merit of the Jury". Ring 2003, albumnyané mamurda Voz d'Amor ngamolihang piagam Grammy.

## Pustaka
Cerpén

**Cerpén** inggih punika satua cutet sané marupa prosa. Cerpén punika cutetan tekén sastra sané lianan sakadi novél utawi novélla. Karya sastra puniki madasar antuk té*knik-téknik* sastra minakadi tokoh, plot, téma miwah basa. Cerpén wénten kapertama saking tradisi liwat omongan (*tradisi lisan*) sané ngamedalang carita-carita sané kasub sakadi Odyssey sané kakaryanin olih Homer. Carita-carita kuno punika kacritayang marupa puisi sané mawirama. Wentuk kuno cerpén sané lianan inggih punika anekdot. Anékdot punika maguna antuk perumpamaan, carita cutet sané madaging antuk piteket utawi tetujon.

Carita cutet utawi cerpén puniki ngemusatang carita antuk abesik manten kajadiannyané tur nganggén galah sané akidikan saking novél. Unsur intrinsik sané ngawangun cerpén puniki minakadi:

# Téma inggih punika topik utawi daging utama sané kaanggén dasar antuk ngaryanin karya sastra cerpén punika
# Latar inggih punika wéénten latar genah, latar galah tur latar *suasana* sané kaanggén ngidupang carita apang sang sané maca punika resep antuk carita sané wénten ring cerpén punika
# Alur inggih punika *urutan* utawi *kejadian-kejadian* sané wénten ring carita cerpénné, alur kakepah dados tiga inggih punika *alur maju, alur mundur*, miwah *alur campuran*
# Perwatakan inggih punika sifat sakadi becik utawi jelé tokoh utawi anak sané kacritayang ring cerpénné
# Tokoh inggih punika sang sané kabaosang utawi kacritayang ring daging cerpén.

## Pustaka

### Cingak masih
* Sastra

### Pustaka liyanan
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Pranala jaba
*  Free Stories Center, situs untuk cerita pendek dan upaya menerbitkannya
Chad

**Chad** inggih punika silih tunggil negari ring benoa Afrika. Negari puniki jimbarnyané 1,284,000&nbsp;km² miwah akeh kramanyané kirang langkung 11,039,873 diri.

## Pustaka
Cempaka

**Cempaka** inggih punika silih tunggil sarwa bunga saking makudang-kudang jenis tetanduran semeton suku Magnoliaceae, marga (genus) *[[Magnolia]]* sané gelah aran liu (*sensu lato*, *s.l.*). Bungané mabo miik. Bunga puniki madué kalih soroh inggihnyané cempaka putih  miwah cempaka kuning. Cempaka mabuat pisan ring krama jagat Baliné santukan dados kaangén ri tatkala ngamargiang upakara utamannyané kaanggén ngias daksina, bungan canang miwah sarana panca sembah. bunga puniki taler kadadosang wewangian ring dupa-dupa sané miik. Cempaka dados katumbas ring peken mawinan sampun sayan kidik wénten para jana sané mamula taru puniki.

## Pustaka
Chairil Anwar

**Chairil Anwar** (26 Juli 1922 - 28 April 1949) inggih punika pangawi Indonésia miwah silih tunggil kraman soroh pangawi *[[Angkatan 1945]]*. Ida naenon ngagurit kirang-langkung 96 guritan.

Anwar embas miwah duur ring Médan, Sumatra Utara, raris ngihid ka Batavia sareng ibunné duk 1940. Ring Batavia Anwar ngawit masuwitra sareng pangawi lokal. Anwar mangawi guritanné sané kapertama ring 1942 miwah ngraris nyurat, sakéwanten hasil karyané kadang kasensor olih panjajah Jepang. Ida urip cara nénten lumrah miwah nyurat akéh, sarahina indik séda. Anwar séda ring Jakarta santukan penyungkan sané nénten kauningin. Karya ida sané ketah ring kramané inggih punika puisi sané mamurda "Aku".

## Pustaka
Charlie Chaplin

**Charlie Chaplin ** () inggih punika pangawi pilem, miwah aktor bebaudan ring Inggris. Charlie Chaplin sané madié wasta sujati inggihnyané **Sir Charles Spencer Charlie Chaplin** embas ring tanggal 16 April warsa 1889 tur padem ring tanggal 25 Désémber warsa 1977, ri tatkala ida mayusa 88 warsa. Ida kasub ri tatkala zaman pilem bisu tur ida kadadosang cihna ring industri pilem.

Ring warsa 1919, Chaplin masawitra ngadegang perusahaan distribusi United Artist sané kalaksanayang olih Ida. Pilem pertama sané kamedalang inggih punika ring warsa 1921 sané mamurda The Kid, salanturnyané ida taler ngamedalang pilem ring warsa 1923 mamurda A Woman of Paris, ring warsa 1925 mamurda The Gold Rush, miwah ring warsa 1928 mamurda The Circus.

## Pustaka
Ciciplukan

**Ciciplukan** utawi **Kopok-kopok** inggih punika silih tunggil punya sané mentik ring wewidangan carik. Ciciplukan puniki madon bunter sakadi taluh miwah mamuncuk lanying. Ciciplukan madué bunga sané maciri nunggal, madué asiki putik sané mawarna putih tur madué mahkota sané dawa tur mawarna kuning. Ciciplukan madué buah sané mawentuk bunter, pengaput buah sané mawarna gadang miwah kuning. Ring tengahing buah Ciciplukan puniki madaging wiji sané alit-alit mawentuk lempeh tur mawarna kuning. Punya Ciciplukan punika madué akah tunggang tur mawarna putih. Buah Ciciplukan puniki madué kawigunan anggén nambanin sungkan untu, bisul miwah méncrét. Woh ciciplukan punika, ring don miwah akahnyané madaging saponin miwah flavonoida miwah donnyané madaging polifenol.

## Pustaka
Chulalongkorn

**Chulalongkorn** utawi **Raja Rama V** (20 Séptémber 1853 – 23 October 1910) inggih punika raja Siam saking warsa 1868 ngantos warsa 1910. Ida mapuspata **Phra Bat Somdet Phra Paramin Maha Chulalongkorn Phra Chula Chom Klao Chao Yu Hua** (Basa Thai: พระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว). Rikala ida kantun nitah, rakyat Siam nyambatang ida pinaka *Phra Phuttha Chao Luang* (พระพุทธเจ้าหลวง, artinyané Raja Buda). Chulalongkorn kasub mawinan ida ngamodérnisasiang Siam, makarya réformasi pamarintah miwah makasami krama, miwah ngicénin tanah ring Inggris miwah Prancis. Rikala masa punika Siam ajerih ring impérialisme miwah kolonialisme Kulon, sakéwanten Chulalongkorn polih nylametang krajannyané. Makasami réformasinnyanné matatujon nylametang Siam saking kolonialisme Kulon. Punika mawinan Chulalongkorn kasub taler pinaka *Phra Piya Maharat* (พระปิยมหาราช, Raja Agung Sané Kasayangin).

## Pustaka
Cinderella

**Cinderélla** inggih punika carita dongeng saking susastra tradisional sané akéh madué vérsi ring sakancan negara. Sané pinih rihin kakawitin ring Cina duk 860. Kasurat ring The Miscellaneous Record of Yu Yang buku sané sampun kawedar duk masa dinasti Tang. Vérsi sané pinih kasub katulis olih Charles Perraault jadma Prancis duk warsa 1697 manut saking satua sané kapicayang olih Giambattista Balise ring warsa 1634. Kalanturang antuk rupannyané kadadosang film olih Walt Disney Production. Cinderélla nyritayang indik anak isteri sané sampun katinggalin olih biangnyané lantar Ajinnyané masakapan malih. Nanging biang anyar sareng sametonnyané nénten seng ring Cinderélla. Ritatkala sampun bajang, Cinderélla matemu sareng anak lanang sané bagus mawinan ida manados tamiu undangan tur sepatuné ical drika. Pamuputné anak lanang punika prasida kacunduk malih sareng Cinderélla pinaka anak isteri sané prasida nganggén sepatuné. Punika mawinan Cinderélla miwah anak lanang punika prasida makaronan.

## Pustaka
Cina

**Cina** inggih punika silih tunggil negara sané pinih jimbar ring Asia. Negara Cina punika madué panjak sané pinih akéh ring jagat.

## Pustaka

### Lis Pustaka

* Farah, Paolo (2006). "Five Years of China's WTO Membership: EU and US Perspectives on China's Compliance with Transparency Commitments and the Transitional Review Mechanism". *Legal Issues of Economic Integration*. Kluwer Law International. Volume 33, Number 3. pp.&nbsp;263–304. Abstract.
* Heilig, Gerhard K. (2006/2007). *[http://www.china-profile.com/bib/bib_start.htm China Bibliography – Online] .* China-Profile.com.
* Jacques, Martin (2009).*[[When China Rules the World: The End of the Western World and the Birth of a New Global Order]]*. Penguin Books. Rev. ed. (28 August 2012). 
* Jaffe, Amy Myers, "Green Giant: Renewable Energy and Chinese Power", *[[Foreign Affairs]]*, vol. 97, no. 2 (March / April 2018), pp.&nbsp;83–93.
* Johnson, Ian, "What Holds China Together?", *[[The New York Review of Books]]*, vol. LXVI, no. 14 (26 Séptémber 2019), pp.&nbsp;14, 16, 18. "The Manchus... had [in 1644] conquered the last ethnic Chinese empire, the Ming [and established Imperial China's last dynasty, the Qing]... The Manchus expanded the empire's borders northward to include all of Mongolia, and westward to Tibet and Xinjiang." [p.&nbsp;16.] "China's rulers have no faith that anything but force can keep this sprawling country intact." [p.&nbsp;18.]
* 
* 
* 
* 
*
Civilization V

***Sid Méier's Civilization V*** wantah palalianan *strategi* magilir kakaryan Firaxis Games. Palalianan punika kalumbar antuk Microsoft Windows ring Séptémber warsa 2010, antuk OS X ring 23 Nopember warsa 2010, miwah antuk Linux ring 10 Juni warsa 2014.

Ring palalian *Civilization V* punika prasida nuntun *peradaban* saking masa *prasejarah* ngantus nagata*.* Palalianan punika polih kalih *expansion pack*, sané kapartama *Civilization V: Gods & Kings* kalumbar 19 Juni 2012. E*xpansion pack* sané kaping kalih *Civilization V: Brave New World* kalumbar 15 Maret 2013. 
## Bangsa
### Cacakan Bangsa ring ''Civilization V''

### Cacakan bangsa sané dados kaunduh

## Pustaka
Clagi

**Clagi** utawi **Celagi** inggih punika silih tunggil soroh woh-wohan. Clagi rasannyané masem. Warnan daging claginé coklat tur misi wiji ring tengahnyané. Clagi sané sampun wayah, kulitnyané mawarna coklat. Clagi sané kari nguda, kulitnyané mawarna gadang. Clagi dados kaajeng ri tatkala sampun wayah. Tiosan punika clagi dados kaanggén ajeng-ajengan minakadi basa lakar rujak, manisan, permén, miwah sané lianan.

## Pustaka

### Pranala jaba
*  BHL: ''Tamarindus indica'', L. @ K. Heyne. *De Nuttige Planten van Ned. Indie*, **II**: 232 (1916)
*  E-Prosea: ''Tamarindus indica'' L. 
*  Julia F. Morton. *Fruits of Warm Climates: [http://www.hort.purdue.edu/newcrop/morton/tamarind.html Tamarind*]
*  Plant Cultures: History and botany of tamarind 
*  California Rare Fruit Growers: Tamarind Fruit Facts 
*  FDA Import Alert: Tamarind (11/29/06)
*  Refusal Actions by FDA as Recorded in OASIS
Climbing Mount Improbable

**Climbing Mount Improbable** inggih punika silih tunggil buku sané kasurat olih Richard Dawkins ring 1996.

## Pustaka
Coklat

**Coklat** (*Theobroma cacao*) inggih punika silih tunggil soroh entikan sané madué akah *tunggal*. Wiji coklat punika mawiguna kaanggén tamba antuk ngicalang sirah sané sungkan. Coklat ketahnyané kaanggén sanganan. Wiji coklat madaging alkaloida, saponin, flavonida, miwah tanin.

## Pustaka
Cokorda Sawitri

**Cokorda Sawitri** utawi **Cok Sawitri** () inggih punika seniman saking Sidemen, Karangasem, Bali. Ring média massa, kakawiannyané prasida kapanggih ring Bali Post, *Bali Echo*, Nusa Tenggara, *Lalitudes*, Jurnal Kalam, Kompas, Gatra, Jurnal Perempuan, *[[The Jakarta Post]]*, Bali Rebound, miwah sané lianan. Dané embas saking pasangan Cokorda Gede Raja (seda 17 September 2017) saking Puri Sidemen, Karangasem sareng biyang, Jero Wisma (seda 4 Maret 2024).

Ring widang gerakan sosial, dané dados pangadeg miwah aktif ring Forum Perempuan Mitra Kasih Bali miwah Kelompok Tulus Ngayah Bali. Dane tasih aktip ring gerakan Perempuan Bali Tolak Reklamasi (Perempuan BTR), *"Bali Coaching Clinic"* sareng Jero Jemiwi.

Ring widang sastra miwah teater dané kapilih pinaka Tokoh Seni Pilihan Tempo 2018 antuk kategori Seni Pertunjukan. Novélnyané sané kasub taler kawedar ring makudang-kudang genah, minakadi Sutasoma miwah Sitayana.

## Sasuratan
Ida kasub madué kréativitas sané becik. Ida kasub makarya puisi-puisi, satua cutet, drama, miwah novél, sané makasami kaangkat saking gender miwah spiritual sané kaanggén téma ring karyan idané.
### Teater
Tiosan punika, Cokorda Sawitri makarya téater, sakadi:
* *Rahim* (1991)
* *Pembelaan Dirah* (1996)
* *Puisi Ni Garu* (1997)
* *Permainan Gelap Terang* (1997)
* *Monolog Pembelaan Dirah* (1997)
* *Hanya Angin Hanya Waktu* (1998)
* *Puitika Melamar Tuhan* (2001)
* *Anjing Perempuanku* (2003)
* *Aku Bukan Perempuan Lagi* (2004)

### Sastra
* *Janda dari Jirah* (Novel, 2007)
* *Sutasoma* (Novel, 2009)
* *Tantri, Perempuan yang Bercerita* (2011)
* *Sitayana* (Novel, 2009)
* *Baruni Jembatan Surga* (Pupulan satua cutet, 2013)
* *Trilogi Jirah*, Janda Dari Jirah, Manggal Kalki dan Si Raung.

## Pustaka
Colok

**Colok** malakar aji kayu sané medué kawigunan antuk mesuang api. Api punika medué kawigunan anggén nunjel napiké sané patut katunjel. 

## Pustaka
Cosmos (buku Carl Sagan)

**Cosmos** utawi **Kosmos** inggih punika silih tunggil pustaka sané kasurat olih Carl Sagan. Buku puniki polih *best seller* ring warsa 1980.

## Pustaka
Crayon Shin-chan

, tasih dados kasub maaran ***Shin Chan***, inggih punika silih tunggil séri manga Jepang sané kasurat miwah kailustrasiang olih Yoshito Usui. Séri punika nyaritayang indik pajalan anak alit lanang sané mayusa limang warsa, mawasta Shinnosuke "Shin" Nohara kasarengin antuk reramannyané, rainyanné, konyong, miwah para sawitrané, tur kacritayang magenah ring Kasukabé, Préféktur Saitama. Crayon Shin-chan pinih kapertama kamedalang ring warsa 1990 ring majalah Jepang sané mamurda Weekly Manga Action sané kamedalang olih Futabasha. Sangkaning Yoshito Usui padem, manga sayukti sané pinih untat kawedar ring tanggal 11 Séptémber warsa 2009. Manga salanturnyané kakawitin ring warsa 2010 olih para anggota Usui, sané kabaosang New Crayon Shin-chan. Animasi punika sampun nglimbak ngantos ring 46 negara, 970 episode, miwah 26 film durasi sané lantang. Crayon Shin-chan dados animasi sané pinih lais nomer 24 ring jagaté tur lebih saking 100 juta manganyané sané sampun kaadol ring makasami jagaté.

## Pustaka
Cut Nyak Dhien

**Cut Nyak Dhien** inggih punika silih tunggil pahlawan sané wénten ring Indonésia, embas ring Lampadang, Sumedang, Jawa Kulon, duk warsa 1848. Cut Nyak Dhen pinaka pahlawan nasional Indonésia saking Aceh sané nglawan Belanda ri kala perang Aceh. Ring warsa 1880, Cut Nyak Dhien makaronan sareng Teuku Umar. Cut Nyak Dhien madué pianak asiki sané mawasta Cut Gambang. Cut Nyak Dhien padem duk tanggal 6 November 1908 lantas katanem ring Gunung Puyuh, Sumedang. Wasta Cut Nyak Dhien mangkin kaanggén wasta Bandar Udara Cut Nyak Dhien Nagan Raya ring Meulaboh.

## Pustaka
* Sudarmanto, Y.B. 1999. *Jejak Pahlawan Indonésia*. Penerbit: Grasindo.
Dharma Santika Putra

**Dharma Santika Putra** utawi **DS. Putra** (aksara Bali: ᬟᬃᬫᬲᬦ᭄ᬢᬶᬓᬧᬸᬢ᭄ᬭ, ) inggih punika silih tunggil pangawi sastra Bali sané wénten ring Bali. *Penyair* puniki seneng kawastanin dados *pemerhati* miwah *pelaku kehidupan*. Ida nahenin makarya *puisi*, ngaryanin cerpen, dados *penyiar radio,* miwah mangkin ***khusyuk*** dados *pemikir kebudayaan* sané akéh ngelakuin luas budaya *khusus* nyané sané maiketan sareng usaha ngewangun miwah nyaga potensi-potensi kearifan lokal.

## Pustaka
Daérah Istiméwa Yogyakarta

**Yogyakarta** (aksara Bali: ᬬᭀᬕᬓᬃᬢ) inggih punika silih tunggil propinsi ring Indonésia. Propinsi puniki maibukota ring Kota Yogyakarta. Propinsi puniki jimbarnyané 46&nbsp;km2. Akéh kramanyané kirang langkung 3.457.491 diri.

## Pamréntahan
### Gubernur Yogyakarta

### Déwan Perwakilan

### Kabupatén miwah kota

### Kapanewon, kemantren, kalurahan miwah kelurahan

## Kesehatan
### Rumah sakit

## Seni budaya
### Museum

### Lis Tetamian Budaya Tenbenda

## Pustaka

### Cutetan


### Pranala jaba
*  Situs Resmi Pamréntahan Propinsi Daérah Istiméwa Yogyakarta
*  Badan Pusat Statistik Propinsi Daérah Istiméwa Yogyakarta
*cutetan: URL ring galahe mangkin dados mauah utawi ilang. Yéning URL nénten aktip, ngiring usapin saking lis.*
Daérah Khusus Ibukota Jakarta

**Daérah Khusus Ibukota Jakarta** (aksara Bali: ᬤᬳᬾᬭᬄᬔᬸᬲᬸᬲᬇᬩᬸᬓᭀᬢᬚᬓᬃᬢ) utawi kasengguh **DKI Jakarta** utawi tuah **Jakarta**, inggih punika ibu kota negara miwah kota sané pilih jimbar ring Indonésia. Jakarta magenah ring pasisi kauh jawi. Jakarta jimbarnyané 661,52&nbsp;km² akéh kramannyané kirang langkung 9.607.787 diri 

## Pamréntahan
### Gubernur Jakarta

### Déwan Perwakilan

### Kabupatén miwah kota

## Kesehatan
### Rumah sakit

## Seni budaya
### Museum

### Lis Tetamian Budaya Tenbenda

## Pustaka

### Catetan

### Pranala jaba
Dalai Lama

**Dalai Lama** (basa Tibét: ཏཱ་ལའི་བླ་མ་, kaucapang ['ta:lε: 'lama]) inggih punika puspata sané kaaturang olih rakyat Tibét ring murdaning aluran agama Tibét sané kasengguh pinaka *Gelug *utawi "Topi Kuning". Aluran punika inggih aluran sané pinih anyar saking masami aluran agama Buda Tibét sané kantun klasik. Dalai Lama sané ka-14 ngantos rahinané mangkin mawasta Tenzin Gyatso.

## Pustaka
Dalai Lama ka-14

**Dalai Lama ka-14** (wastan agamawi sané jangkep **Jetsun Jamphel Ngawang Lobsang Yeshe Tenzin Gyatso**, lumrahné kacendekang dados **Tenzin Gyatso**, embas  pinaka **Lhamo Thondup** ring tanggal 6 Juli 1935) inggih punika Dalai Lama sané mangkin. Idané karesmiang pinaka Dalai Lama ring tanggal 22 Fébruari 1940. Sasampun panjajahan Tibét olih Cino, idané rarud ka India miwah idané meneng drika ngantos rahinané mangkin.

## Pustaka
Dalem Baturenggong

**Dalem Baturenggong**, alias **Waturenggong **utawi **Enggong** inggih punika Raja Bali sané kasengguh nitah ring tengah abad ka-16, ri tatkala masa jaya Krajan Gélgél. Ring jeroning babad Bali ida kadadosang cihna raja sané ririh miwah dados conto majeng ring raja-raja sané lianan.

## Masa nitahné
Kaweruhan indik Dalem Baturenggong wénten saking sumber sané kasurat sasampun Ida séda. Ring suratan agama Usana Bali miwah Rajapurana Besakih, ida kabaosang pinaka Enggong. Langkung akéh sasuratan indik ida wénten ring Babad Dalem sané kasurat ring abad ka-18. Manut babad punika ida pinaka putra saking Dalem Ketut, raja Gélgél sané kapertama, sané nitah ri tatkala Majapahit ngawit runtuh utawi uug (mawit abad ka-16). Dalem Baturenggong kasengguh pinaka satru Islam miwah krajan Pasuruan miwah Mataram ring Jawa. Ida taler kauningin tur ngancan kaloktah ri kala Brahmana Nirartha rauh saking Jawa raris ngentegang madué prakanti becik sareng sang Raja miwah ngaryanin akéh susastra. Silih tunggil karyanyané kasurat ring warsa 1537. Punika mawinan prasida kauningin yéning Dalem Baturenggong taler urip ring masa sané sami.

## Makebatné Krajanné
Dalem Baturenggong kayun marabian sareng oka istriné Sri Juru, Raja Blambangan ring Jawa Kawin, sakéwanten putriné nénten kayun. Punika dados mawinan parajurit kautus ka Blambangan miwah ngawé Sri Juru mangda séda. Pianak Sri Juru rarud ka Pasuruan, ring segara Jawa kalér raris Blambangan dados praduén Gélgél. Selanturnyané Sumbawa kulon miwah Lombok taler prasida kadadosang wawengkon Gélgél. Dalem Baturenggong madué kalih pianak lanang, Dalem Bekung miwah Dalem Seganing, sané nitah sasampun sédané ajinnyané.

Lelintihan indik masa nitahné Dalem Baturenggong nénten prasida tureksa ring sumber kontémporér. Panulis Portugis Fernão Mendes Pinto (1509-1583) kémanten sané nyurat yéning Bali dados nusa sané nganut agama pagan ring sor Krajan Muslim Demak ring Jawa sakéwanten tilar ring 1546. Kaweruhan puniki minab nénten pastika sakéwanten sumber akéh saking anak Éropa ring wusan abad ka-16 miwah awit abad ka-17, ngraremang Gélgél sakadi makasami sakadi babad-babad Bali, miwah kocap yéning Gélgél matatang daweg runtuhné Majapahit (~1527) ngantos sapangrauh jadma Belanda ka Bali.(1597).

## Pustaka
Dalem Bekung

**Dalem Bekung** utawi **Pamayun **inggih punika raja Bali ring abad ka-16. Ida anggan wangsa raja sané mawit saking Kamaharajan Majapahit ring pulo Jawa, miwah nitah saking puri Gélgél.

## Sekongkel miwah Palawan
Sumber utama indik masa nitahné Dalem Bekung inggih punika Babad Dalem, babad saking abad ka-18. Dalem Bekung inggih punika putran raja Dalem Baturenggong, raja sané jaya ring rat. Dalem Bekung kadadosang raja ri kala ida kantun alit. Pamanné Déwa Anggungan meled dados raja miwah kasarengin olih bangsawan Batan Jeruk sané ngrampas Dalem Bekung miwah sametonné Seganing pinaka pangemongné. Batan Jeruk pramangkin arepin palawan ageng saking makasami bangsawan lianan raris kalih raja putra kaslametang. Batan Jeruk rarud raris kasédaang olih parajurit. Raris pasametonanné Batan Jeruk ngadegang Krajan Karangasem ring Bali wétan. Yéning Déwa Anggungan nénten kasédaang sakéwanten kaicalan kastanné pinaka Ksatria.  Lelintahan punika kirang-langkung dados ring warsa 1556-1558.

Dalem Bekung dados raja sané nénten mapikolih; punika mawinan bangsawan-bangsawan sampun nénten ngajinang miwah nyinggihang ida malih. Dalem Bekung ninggalang indik-indik negara ring Patih Agungé, Nginte.

## Kaonyan olih Anak Jawa
Nuju wusan urip Dalem Bekung, ida ngutus parajurit mangda nulungin Krajan Blambangan ring Jawa wétan sané kantun Hindu lawan Pasuruan, labuhan miwah krajan ring pasih kalér Jawa sakéwanten kakaonang miwah Jelantik sané dados murdané kasédaang. Malih ajebos sasampun kaonyanné punika Dalem Bekung taler séda. Wastannyané sajatinné pungkusan sané artiné "sané nénten madué pianak". Sasampun sédané Dalem Bekung, sametonné Seganing kadadosang raja.

## Pustaka
Daluman

**Daluman** wantah silih tunggil sanganan sané marupa ineman. Daluman akéh taler sané maosang Kedaluman. Daluman puniki kakaryanin antuk Don Daluman. Wénten makudang-kudang Don Daluman, wénten Don Daluman Kebo, Don Daluman Cina, Don Daluman Kayu. Don Daluman Kebo puniki rupannyané sakadi don basé, sakéwanten donnyané mabulu. Yéning anggén makarya daluman, katosan mejek, santukan donné katos tur tebel. Kénten taler risampuné mabejek, suéan kentel mangda dados daluman. Don Kedaluman Cina puniki donnyané alitan ring Don Kedaluman Kebo. Don Daluman Cina punika tipis, nénten mabulu, taler gelis pisan mlembung napi malih ring masan sabeh.

Don Kedaluman Kayu puniki donnyané sakadi Don Kedaluman Kebo, donnyané tebel, bunter, sakéwanten nénten mabulu. Don Daluman Kayu puniki witnyané matiosan sareng Don Daluman Kebo miwah Don Daluman Cina. Yéning jagi anggén daluman, Don Daluman kayu puniki taler gelisan dados, yéning bandingang sareng Don Daluman Kebo. Don Daluman Kayu mawit sakadi wit tiosan taler macarang, yéning Don Daluman Kebo miwah Don Daluman Cina witnyané malilit ring wit sané tiosan, nénten macarang kayu.

Daluman katahnyané dados inem-ineman ri kala masan endang utawi panes ngentak. Daluman kadagingin santen kelapa miwah gendis. Wénten taler sané makarya daluman kadagingin bijik utawi bluluk

## Pustaka
Damaskus

**Damaskus** inggih punika ibukota saking Suriah. Kota Damaskus taler kabaosang pinaka genah sané pinih ageng sané wénten ring negara punika. Kota punika kasengguh kadadosang kota sané pinih tua santukan sampun sué tuuhnyané, nanging kantun akéh jadma sané meneng drika. Ngantos mangkin akéh krama sané wénten drika ngantos 3.67 yuta diri.

## Pustaka
Danu Beratan

**Danu Beratan** (*Bali*: **ᬤᬦᬸᬩ᭄ᬭᬢᬦ᭄**) inggih punika danu sané magenah ring Bedugul, Désa Candikuning, Kecamatan Baturiti, Kabupatén Tabanan, Bali. Danu punika magenah ring sisi pinih kangin, ring madya kalih danu, inggih punika danu Tamblingan miwah danu Buyan.

Danu Beratan wénten ring jalan propinsi sané nyambungang Dénpasar-Singaraja tur nampek antuk Kebun Raya Éka Karya Bedugul. Puniki mawinan genah wisata puniki kaasub pisan ring para wisatawannyané sané jagi malancaran ka Bali.

Ring madya danu punika wénten Pura Ulun Danu Beratan sané marupa genah ngaturang bhakti ring Sang Hyang Déwi Danu sané ngicénin karahayuan.

## Galéri

Pura Ulun Beratan, Bali.jpg|Pura ulun danu warsa 2018
Iconic Fifty Thousand Indonesian Rupiah, Pura Ulun Danu Beratan.jpg|Pura Ulun Danu Beratan dados ikon ring jinah 50.000 rupiah Indonésia
Ulun Danu Temple, Bali; June 2008.jpg|Pura ulun danu warsa 2008
Twin merus,lake beratan,bali,indonesia - panoramio.jpg|Pura meru ring tengah danu warsa 2012
Ulun Temple at blue hour (7750197798).jpg|Pura ulun danu ring galah sanja
Buddhist stupa in Bali – Буддийская ступа на Бали2C3352F9-CEAA-4A71-866C-C087E09642C1.jpg|Stupa Budha ring komplek Pura Ulun Danu Beratan
Hsjsjjdkd.jpg|Taman ring jaba tengah Pura Ulun Danu Beratan
Lake Bratan, Bali 200507.jpg|Pemandangan ring Danu Bratan
Fish cages at bratan-bedugul.jpg|Keramba ring Danu Bratan
Menikmati ketenangan spiritual dari sejuknya alam dikawasan danau Beratan.jpg|Poto saking sisin danu


## Pustaka
Danu Toplitz

**Danu Toplitz** inggih punika silih tunggil danu sané magenah ring tengahing alas gunung ring Alpen Austria, 98 kilométér saking Salzburg ring kauh Austria. Genah puniki kakelilingin olih alas ring distrik danu Salzkammergut ring Totes Gebirge (Pegunungan Kematian). Perairan puniki kaisinin nénten wénten oksigén ring kedalaman 20 méter. Soroh minané urip ring tegehnyané 18 méter saking permukaan danuné, krana kedalaman kirang saking 20 méter kaisinin olih uyah. Genah punika kacundukin yéning majalan ngintasin margi, ring margi punika wénten réstoran Fischerhütte (Gubuk Pemancing).

## Pustaka
Dapdap

**Dapdap** (Latin: *Erythrina variegata*) inggih punika silih tunggil soroh taru-taruan. Punyan dapdapé madué akéh kawigunayan. Don dapdapé dados kaanggén loloh, tamba miwah kaanggén ring sarana upacara. Getahnyané dados kaanggén tamba untu sungkan miwah *panas dalam*. Kayun dapdapé dados kaanggén antuk sarana upacara.

## Pustaka
Dauh Puri Kangin, Dénpasar Barat, Dénpasar

Désa **Dauh Puri Kangin** (aksara Bali: ᬤᭁᬄᬧᬸᬭᬶᬓᬗᬶᬦ᭄) inggih punika silih tunggil désa sané magenah ring Kecamatan Dénpasar Barat, Kota Dénpasar, Provinsi Bali, Indonésia.

## Babad
Désa Dauh Puri Kangin inggih punika mawit saking désa lianan sané kalaksanayang ring warsa 1979. Ring galah punika, *perbekel* Dauh Puri (sané mangkin dados Kelurahan Dauh Puri) kakepahang dados 1 kelurahan miwah 4 désa, inggih punika:
# Kelurahan Dauh Puri
# **Désa Dauh Puri Kangin**
# Désa Dauh Puri Kaja
# Désa Dauh Puri Kauh
# Désa Dauh Puri Kelod

Ring warsa 1982, Désa Dauh Puri Kangin gelah status Désa Persiapan sané kadadosang Désa Dipinitip manut saking Surat Keputusan Gubernur Kepala Daérah Tingkat I Bali tertanggal 1 Juni 1982, Nomor 57 Warsa 1982.

## Geograpi
### Wates wewidangan

## Pamréntahan
### Lis perbekel

### Désa Dinas
Wewidangan Désa Dauh Puri Kangin madué lima dusun utawi banjar dinas, inggih punika:

# Dusun Gemeh
# Dusun Titih Klod
# Dusun Titih Tengah
# Dusun Titih Kalér
# Dusun Suci

### Désa Adat
Mawit adat ring désa Dauh Puri Kangin punika rumasuk wawidangan Désa Pakraman Dénpasar, sané kakepah manados lima banjar adat, inggih punika:

* Banjar Gemeh
* Banjar Titih Klod
* Banjar Titih Tengah
* Banjar Titih Kalér
* Banjar Suci

## Démograpi
Ring warsa 2016, akéh krama ring désa Dauh Puri Kangin kirang langkung wénten 5.929 diri, kapah antuk 2.982 lanang miwah 2.947 istri, taler tingkat sex rasionyané kirang langkung 101.

## Pustaka

### Pranala jaba
*  [ Pamrentahan Propinsi Bali
*  BPS Propinsi Bali
*  Situs Pamrentahan Kota Dénpasar 
*  BPS Kota Dénpasar
*  Situs Resmi Désa Dauh Puri Kangin 
*cutetan: URL dados kauahin/ilang. Yening URL nenten aktip, ngiring kausap saking lis baduur.*
Debrecen

**Debrecen** inggih punika silih tunggil kota ring Hungaria. Debrecen jimbarnyané 461,25&nbsp;km². Akéh kramanyané kirang langkung 328.642 diri.

## Pustaka
Delhi

**Delhi** inggih punika silih tunggil ibukota ring India. Kota punika madué wastan resmi *National Capital Territory of Delhi.*

## Pustaka
Delima

**Delima** inggih punika silih tunggil soroh woh-wohan. Yéning sampun nasak, kulit delimané mawarna kuning utawi barak tur rasannyané manis. Delima madué soroh kakalih inggih punika delima barak miwah delima putih, makakalih rasannyané manis. Delima madué batu sané makéh, nika mawinan kéweh ri kala ngajeng delima. Delima dados kaajeng *langsung* miwah dados kaanggén jus. Delima madué wastan ilmiah inggih punika *Punica granatum*.

## Pustaka
Dénmark

**Denmark **inggih punika silih tunggil negari sané wénten ring benoa Éropa. Negari puniki jimbarnyané 2,210,579&nbsp;km² miwah akéh kramanyané kirang langkung 5,806,015 diri.

## Pustaka
ᬤᬾᬲ

**ᬤᬾᬲ**ᬳᬶᬂᬕᬶᬄᬧᬸᬦᬶᬓᬧᬾᬤᬸᬫᬦ᭄ᬳᬤ᭄ᬫᬶᬦᬶᬲ᭄ᬢ᭄ᬭᬢᬶᬧ᭄ᬢᬶᬂᬓᬢ᭄ᬓᬧᬶᬂᬧᬢ᭄ᬭᬶᬂᬲᭀᬃᬓᬾᬘᬫᬢᬦ᭄ᬦᬾᬕᬭᬇᬦ᭄ᬤᭀᬦᬾᬲᬶᬬ꧋ᬇᬦ᭄ᬤᭀᬦᬾᬲᬶᬬ᭟ᬭᬶᬂᬩᬮᬶ᭞ᬯᬾᬦ᭄ᬢᬾᬦ᭄ᬓᬮᬶᬄᬲᭀᬭᭀᬄᬤᬾᬲᬳᬶᬂᬕᬶᬄᬜᬦᬾᬤᬾᬲᬳᬤᬢ᭄ᬫᬶᬯᬄᬤᬾᬲᬤᬶᬦᬲ᭄ᬲᬦᬾᬫᬤᬸᬯᬾᬓᬯᬶᬕᬸᬦᬦ᭄ᬫᬶᬯᬄᬲᬾᬓᬵᬲᭀᬯᬂᬲᭀᬯᬂ᭟ᬯᬾᬦ᭄ᬢᬾᬦ᭄ᬢᬮᬾᬃᬤᬾᬲᬲᬦᬾᬫᬤᬸᬯᬾᬮᬾᬮᬶᬦ᭄ᬢᬶᬳᬦ᭄ᬢᬸᬃᬳᬸᬧᬓᬭᬲᬦᬾᬯᬦ᭄ᬢᬄᬓᬯᬾᬦ᭄ᬢᬾᬜᬦ᭄ᬦᬾᬭᬶᬂᬳᬲᬶᬓᬶᬤᬾᬲ᭟==ᬧᬸᬲ᭄ᬢᬓ==
Déwa Madé Beratha

**Déwa Madé Beratha** () inggih punika gubernur Bali sané kaping kutus. Ida ngamong ring période 1988-1998, mangentosang Ida Bagus Oka. Ida taler dados ngamong Bupati Bangli ring période 1968–1970. Ida masuk Partai Demokrasi Indonésia Perjuangan (PDIP). Ida dilantik ngamong gubernur Propinsi Bali menggantikan Ida Bagus Oka.

## Pustaka
Dharmawangsa

**Dharmawangsa** alias **Dharmavamsa** utawi **Sri Maharaja Isyana Dharmawangsa Teguh Anantawikramottunggadéwa** saking wangsa Isyana inggih punika sang Raja Krajan Medang sané pinih untat. Ida nitah saking warsa 990 M ngantos 1016 M. Parab sané kaaturang ring Ida sasampun séda inggih punika **Wijayamreta Wardhana**, sané artosnyané "kuasa ring séda majaya" santukan ida séda daweg perang utawi payudhan.

## Pustaka
Dipha Barus

**Dipha Kresna Aditya Barus** utawi sané kasub kabaos **Dipha Barus** (embas ring Jakarta, 4 Januari warsa 1986) inggih punika silih tunggil disjoki (DJ) saking Indonésia. Ida taler dados pangripta utawi produser sané akéh kaundang ring acara sané ageng-ageng tur kaloktah ring Indonésia. Sané lianan ida taler kaundang ring panggung EDM nasional ngantos dura negara utawi internasional. Dipha Barus kasub ring jagaté sekat kawéntenan gending sané mamurda *No Oné Can Stop Us* duét sareng Kallula tur kacingakin ring YouTube ngantos 2,5 yuta kali tur kasub ring radio Indonésia.

## Geginanyané
Dipha Barus ngawinin maplalian sekat kantun SD antuk instrumén bass. Salanturnyané ida ngamolihang pustaka indik musik saking misannyané sané taler ngripta Irama Nusantara, David Tarigan. Kaweruhan musik Dipha nglimbak ri tatkala ring SMP. Ida ngawitin geginannyané ring DJ ri tatkala ngatehin ajinnyané maubad ka Singapura. Drika ida matemu sareng anak sané ngauningin indik drum miwah bass, taler kaundang ngranjing ka sekaa. Dipha Barus numbas Aphex Twin miwah musik-musik éléktronik. Wusan punika ida nglanturang mlajahin indik musik éléktronik utamannyané DJ. Dipha jagi nglanturang sekolah indik musik nanging nénten kadurusang olih ajinnyané tur nglanturang ring Limkokwing University, Malaysia jurusan désain grafis. Anak alit saking Suku Karo puniki makarya dados désainer grafis ring Malaysia. Ring bulan Juli warsa 2019, Ultra Music produser saking New York, Amérika Serikat ngawi kontrak sareng Dipha tur ngaryanin gending mamurda "You Move Me" duét sareng Monica Karina tur kaanggén ring iklan mobil Toyota Yaris.

## Pustaka
Djelantik Santha

**Djelantik Santha** utawi **I Gusti Gedé Djelantik Santha** (aksara Bali: ᬤ᭄ᬚᭂᬮᬦ᭄ᬢᬶᬓ᭄ᬲᬦ᭄ᬝ, ) inggih punika silih tunggil pangawi sastra Bali modérn. Mawit saking alit, masekolah ring Sekolah Rakyat 1949, kantos truna, dané sampun ngalintasin genah ring Bali. Dané naéning ring Selat, ngelantur ke Klungkung miwah Singaraja. Wusan tamat ring SMEAN Singajara warsa 1961. Ida naenin dados guru SMP Gunung Agung ring Selat sadurung makarya dados karyawan Bank BRI kantos pénsiun warsa 1997. Dané seneng nyurat sampun tumbuh ri tatkala dané kari belia. Ritatkala dané kari mayusa kelas 4 sekolah rakyat, dané mengarang tembang miwah pantun.

Warsa 1979, satua cutet dané sané mamurda *Gamia Gamana* polih juara II mengarang cerpen ri kala Pesta Kesenian Bali. Warsa 2001, dané ngamolihang penghargaan cakepan saking Majalah Sarad antuk dédikasiné ring sastra Bali modéren. Warsa 2002, dané ngamolihang hadiah Sastra Rancagé antuk novél sané mamurda *Sembalun Rinjani*. Warsa 2003, dané taler polih juara harapan II ring lomba penulisan novel sané kaselenggaraang olih Bali Post antuk novél san mamurda *Di Bawah Letusan Gunung Agung*.

## Sasuratan
Cakepan-cakepan sané sampun kamedalang, inggih punika:
* *Tresnan Lebur Ajur Setonden Kembang*, novél (1981)
* *Sembalun Rinjani*, novél (2000)
* *Gitaning Nusa Alit*, novél (2002)
* *Di Bawah Letusan Gunung Agung*, novél mabasa Indonésia, (2003)
* *Suryak Suwung Mangmung*, novél (2005)
* *Benang-Benang Samben*, novél (2014)
* *Vonis Belahan Jiwa*, novél mabasa Indonésia, (2015)
* *Kacunduk ring Besakih*, Pupulan satua cutet (2015)

### Satua cutet
* *Gamia Gamana*, satua cutet, juara II mengarang cerpen ri kala Pésta Kesenian Bali.
* *Majogjaj*, satua cutet
* *Dia Bernama Diantari*, satua cutet sané kamuat ring harian suluh Indonésia sané mangkin ring Bali Post.

## Pustaka
Djibouti

**Djibouti** inggih punika silih tunggil negari ring benoa Afrika. Negari puniki jimbarnyané 23,200&nbsp;km² miwah akéh kramannyané kirang langkung 864,618 diri.

## Pustaka
Dodol

**Dodol** inggih punika silih tunggil soroh jaja bali. Dodol mawentuk bunder tur lantang. Dodol malakar saking santen, gula bali, gula pasir, don pandan, nyuh miwah baas ketan putih tur selem. Tata cara ngaryanin dodol sané kapertama inggih punika santen kaengseb, sasampunnyané kaimbuhin gula bali, tepung, tur ketan, makasami adonan punika kaaduk ngantos alus. Adonan punika kaaduk malih ngantos lebeng tur nénten magempel-gempel. Sasampun lebeng,  adonan kadinginang tur kawungkus nganggén kulit jagung. Mangda nénten pasil, dodol kajemuh mangda tetep tuh tur nénten oongan.

Dodol lumrahnyané mawarna selem, nanging wénten dodol sané sampun *bervariasi* minakadi mawarna barak, gadang, miwah sané lianan. Tiosan *variasi* warna, rasan dodolé masih *bervariasi* minakadi durian, nangka, kacang, miwah sané lianan. Ring krama Bali, dodol kaanggén sarana upacara. Sadurung wénten dodol, krama Bali nganggén jaja iwel ring banten. Ring wawidangan Kabupatén Karangasem, dodol kaanggén ring upacara usaba sané mawasta Usaba Dodol. Dodol kakaput nganggé kulit jagung miwah plastik. Dodol ketah kapanggihin ring pasar-pasar tradisonal.

## Pustaka
Donald Trump

Donald Trump (embas 14 Juni 1946) inggih punika Présidén Amérika Serikat daweg 20 Januari 2017 ngantos rahinané mangkin. Ida dados Présidén sané ka-45 Amérika Serikat. Sadurung manados Présidén ida taler pinaka pangénter usaha tur silih tunggil tokoh ring télévisi.

## Pustaka
Doraémon

**Doraémon** inggih punika *anime* sané karipta olih jadma saking Jepang sané mawasta Fujiko F. Fujio duk tanggal 1 Juni warsa 1969. Drama puniki nyritayang indik anak alit sané mayusa solas tiban mawasta Nobi Nobita sané mayus pisan tur sampun masekolah ring kelas 5 SD. Anak alit punika madué sawitra *robot mesin* mawasta Doraémon. Robot puniki kamedalang saking aab jagat warsa 2200 sané jagi rauh. Doraémon sané ngwantu mangda trah saking Nobita nénten ngamolihang mala ring aab salanturnyané. Komik Doraémon punika kamedalang ring bulan Désémber 1969 akéhnyané nem cakepan. Ring Indonésia stasiun TV sané kapertama nyobyahang Doraémon inggih punika RCTI duk tanggal 13 November 1988. Doraémon marupa kartun sané mawarna biru, tur seneng ngewantu Nobita ring kauripannyané. Doraémon madué rai sané mawasta Dorami.

## Pustaka
Dornbirn

**Dornbirn** inggih punika kota ring Vorarlberg, Austria. Dornbirn jimbarnyané 120,93 km². Akéh kramanyané kirang langkung 49.278.

## Pustaka
Duncan Laurence

**Duncan de Moor** (lekad 11 April 1994), alias **Duncan Laurence**, ento juru gending Belanda ané menang di kompétisi gending Eurovision 2019, di Tél Aviv, Israél, aji gending ané kaadanin "Arcade".

## Pustaka
Dunia Fantasi

**Dunia Fantasi** inggih punika obyék wisata malilacita sané magenah ring wewidangan Taman Impian Jaya Ancol, Jakarta, Indonésia. Jimbar genahé punika ngantos 9,5 hektare. Kawéntenan Dunia Fantasi utawi Dufan kapurwanin duk tanggal 29 Agustus warsa 1985. Genah punika madué makudang-kudang wewidangan sané sampun kakepah tur madué tetujon soang-soang. Kapertama, wénten Kawasan Jakarta sané madué Turangga-Rangga manados cihna saking tetamanan genah maplalianan ring Jakarta. Sané kaping kalih wénten Kawasan Kalia. Wewidangan punika tetujonnyané nyanggra masa kasaman ri tatkala muridé libur masekolah antuk sarana animatronik sané pinih jangkep kapertama ring guminé. Ring Kawasan Kalia taler wénten Ubangga miwah Safari Game. Kalanturang wewidangan kaping tiga mawasta Kawasan Indonésia kaanggén nincapang *adrénalin* tamiu wisatawanné antuk sarana sakadi: Alap-Alap miwah Tornado. Sané kaping pat wénten genah Kawasan Éropa antuk sarananyané Beng Beng miwah Kicir-Kicir. Sarana punika kamedalang saking negara Zamperia, Italia duk warsa 2002. Sarana sané lianan inggih punika wénten Hysteria sané tegehnyané 56 méter, miwah Panggung Maksima marupa genah para seniman magending utawi ngawedarang pentas drama. Wewidangan kaping lima inggih punika Kawasan Fantasi Hikayat sané matetujon nlatarang punapi kahuripan ring masa sané jagi rauh antuk sarananyané marupa Burung Tempur, Perang Bintang miwah Rajawali. Sané kaping nem wénten Kawasan Fantasi Yunan, genah sané kasenengin mawinan akéh madué sarana kanggén nglipurang manah sakadi: Halilintar, Ombang Ambing, Ontang Anting, Pontang Pontang, Arung Jeram, Hikayat Games, Teater Simulator, Historical Dunia Fantasi, miwah Pentas Prestasi. Wewidangan kaping pitu wénten Kawasan Amérika sané madué sarana sakadi: Lorong Sesat, Niagara, Poci Poci, Rango Rango, miwah Tembok Jitu. Kaping kutus, wénten genah mawasta Kawasan Istana antuk wewidangan Istana Boneka. Genah punika madué pupulan cihna *arsitektur* 10 wangunan saking Indonésia. Irika taler wénten makasami tetamian saking sajebag jagat wawengkon *nusantara*. Sané kaping sia wénten genah sané mawasta Kawasan Asia, antuk sarananyané inggih punika: Baku Toki, Dufan Indoor Hall. Pinih untat, irika wénten wewidangan Kawasan Terdahulu sané kagenahang sakadi: Puri Misteri utawi Bima, Rama Shita, Yunior Bogati, Balon Race, Undur undur, Beruang Madu, Kunang kunang, Panggung Jakarta, Panggung BNI, Teater Animatronik, Teater Animatronik Sarcos, Red Baroon, miwah Balada Kera.

## Pustaka
Dupa

**Dupa **utawi **hio **inggih punika sarana sané ngamedalang ambu miik becik wantah kabasmiang. Upakara agama akéh sané nganggén dupa. Dupa taler prasida kaanggén pinaka aromatérapi utawi tamba antuk nglawan legu, miwah anggén méditasi.

Dupa malakar antuk lakar punya sané kacampuhin sareng lengis miik.

## Pustaka
Durén

**Durén** wantah silih tunggil woh-wohan sané maduwi nanging yéning bukak isinyané ngoda ati, mapineh nyita rasayang sangkan bonné sané kalintang ngalub.Duren Bestala  sané sampun kasub ngantos ke dura Bali antuk rasannyané sané kalintang nyangket, legit tur manis. Bestala wantah Wawidangan sané kakelilingin antuk bukit saha tanah sané subur punika ngawinang akéh mupuang woh - wohan lokal sekadi : Manggis, ceruring,poh, buluan, sumaga,nangka,wani,saha sané pinih kasub inggih punika durén. Durené ring Bestala samian madué adan manut daging pikayunan kramané sané nuwénang, sekadi :
1. I Kuyit
2. I Gadang
3. I Pangkung
4. I Geruda
5. I Sandat
6. I Salia, miwah sané lianan

## Pustaka
Démonstrasi lawan ékstradisi ring Hong Kong duk 2019

**Démonstrasi lawan ékstradisi di Hong Kong duk 2019** ento antén démonstrasi krama di Hong Kong muah kota-kota lénan di makejang guminé, ngidih apang Pamarintah Hong Kong tusing mikukuhang awig-awig ékstradisi ka Cina daetan (*daratan*). Kraman uli Hong Kong sangsaya krana awig-awigé ento lakar ngaé awig-awig uli Cina daetan nyidang anggona di Hong Kong tur kraman Hong Kong lakar kena sistém Pangadilan Cina.

Makudang-kudang protés suba gaéna di Hong Kong tekén krama muah sekaa-sekaané. Silih tunggal ané paling mabuat ento démonstrasiné tanggal 9 Juni, dugas ento kuang-lebih 1 yuta diri protés di jalané. Démonstrasiné ento kapenga tekén *Civil Human Rights Front* (Organisasi HAM) tur maan uratian gedé uli média.

Yadiastun démonstrasiné ento liu tur gedé, Pamarintah Hong Kong nganti dinané ené tusing nerima muungang awig-awigé ento.

## Pustaka
Dénpasar Barat, Dénpasar

**Dénpasar Barat** (aksara Bali: ᬤᬾᬦ᭄ᬧᬲᬃᬩᬭᬢ᭄, utawi **Denpasar Kauh**, ᬤᬾᬦ᭄ᬧᬲᬃᬓᭁᬄ) inggih punika silih tunggil kecamatan ring Kota Dénpasar, Provinsi Bali, Indonésia. Wawengkon kecamatan puniki linggahnyané 23,76&nbsp;km² utawi 18,83 % saking jimbar Kota Denpasar. Saking penganggon tanahne, wénten sekirang 245 Ha medaging sawah, 1871 Ha lahan patanduran non sawah miwah sisané jimbar 290 Ha kaanggén lahan non-patanduran contoné jalan, pamukiman, kantor, tukad, miwah liyané. Saking letak geografis, Kecamatan Denpasar Barat kirang langkung 08°36'24"–08°41'59" lintang kelod miwah 115°10'23"-115°14'14" bujur kangin. Kecamatan Denpasar Barat kakepah antuk 11 désa/kelurahan, miwah 119 banjar.

Kecamatan niki awagian kamekarang dados kecamatan Dénpasar Utara manut Perda No.12 warsa 2004. Makasami désa/kelurahan ring Kecamatan Denpasar Barat inggih punika désa/kelurahan sané nénten pesisi. Manut ring soroh désa, tigang désa/kelurahan madué status kelurahan, miwah kutus désa/kelurahan madué status désa dinas. Désa Tegal Kertha madué jimbar sané pinih alit saking désa/kelurahan ring Kecamatan Denpasar Barat.

## Démograpi
Manut saking proyeksi populasi, Kecamatan Denpasar Barat ring warsa 2016 akéh kramanyané 225.160 diri, sané kadiri antuk 130.400 lanang (57,91%) miwah 124.760 istri (55,40%). Manut saking Sensus Penduduk warsa 2010 akéh krama ring Kecamatan Denpasar Barat 229.434 diri, inggih punika 117.416 lanang (51,18%) miwah 112.018 istri (48,82%).

## Pamréntahan
### Wawengkon administratip
Kecamatan Dénpasar Barat madué 8 désa miwah 3 kelurahan, inggih punika:
#### Désa

* Désa Dauh Puri Kangin
* Désa Dauh Puri Kauh
* Désa Dauh Puri Klod
* Désa Padangsambian Kaja
* Désa Padangsambian Klod
* Désa Pemecutan Klod
* Désa Tegal Harum
* Désa Tegal Kerta

#### Kelurahan
* Kelurahan Dauh Puri
* Kelurahan Padang Sambian
* Kelurahan Pemecutan

## Pendidikan
### Sekolah Menengah Atas

### Sekolah Menengah Pertama

### Sekolah Dasar

## Pustaka

### Pranala jaba
*  Situs resmi Pamrentahan Propinsi Bali 
*  Badan Pusat Statistik Propinsi Bali
*  Situs Pamrentahan Kota Dénpasar
*  Badan Pusat Statistik Kota Dénpasar
*  Situs Pamrentahan kecamatan Dénpasar Barat
*cutetan: URL dados kauahin/ilang. Yening URL nenten aktip, ngiring kausap saking lis baduur.*
Dénpasar Selatan, Dénpasar

**Dénpasar Selatan** (basa Bali; **Dénpasar Kelod**; aksara Bali: ᬤᬾᬦ᭄ᬧᬲᬃᬲᭂᬮᬢᬦ᭄) inggih punika silih tunggil kecamatan ring Kota Dénpasar, Provinsi Bali, Indonésia. Wawengkon kecamatan puniki linggahnyané 49,99&nbsp;km². Manut géograpis, Denpasar Selatan magenah ring pantaraning Kabupatén Badung ring kelod miwah kauh, Nusa Penida ring kangin, miwah kecamatan Denpasar Utara ring kalér kangin. Manut kawigunan tanah ring Denpasar Selatan, 816 hektar inggih punika lahan sawah, 183 hektar lahan pertanian non sawah, miwah 4,000 hektar inggih punika lahan non pertanian, sakadi: jalan, permukiman, kantor, hotél, pusat perbelanjaan, tukad miwah sané lianan.

## Géograpi
Wawidangan kecamatan Denpasar Selatan akehan marupa wewidangan pasisi, antuk kutus desa miwah kelurahan magenah ring wewidangan pasisi miwah kalih kelurahan marupa wewidangan non pasisi. Status wewidangan désa/kelurahan ring makasami kecamatan Denpasar Selatan inggih punika perkotaan, raris genah tegeh désa/kelurahan ring kecamatan puniki magenah ring tegeh kirang saking 100 méter saking duur segara.

## Demograpi
Manut saking proyeksi penduduk, Kecamatan Denpasar Selatan ring warsa 2016 akéh kramanyané 286.060 diri, sané kadiri antuk 146.220 lanang (51,12%) miwah 139.840 istri (48,88%). Manut saking Sensus Penduduk warsa 2010 akéh krama ring Kecamatan Denpasar Selatan wénten 244.851 diri, kawangun antuk 125.311 lanang (51,18%) miwah 119.540 istri (48,82%).

## Pamréntahan
### Camat
Wenten makudang camat sané sampun polih amongan ring kecamatan niki, luiripun:
* I Made Mertayasa, S.Sos (2010)
* I Wayan Budha, SIP.MAP

### Wawengkon administratip
Kecamatan Dénpasar Selatan madué 4 désa miwah 6 Kelurahan, inggih punika:
#### Désa

* Désa Pemogan
* Désa Sanur Kaja
* Désa Sanur Kauh
* Désa Sidakarya

#### Kelurahan

* Kelurahan Panjer
* Kelurahan Pedungan
* Kelurahan Renon
* Kelurahan Sanur
* Kelurahan Serangan
* Kelurahan Sesetan

## Pendidikan
### Sekolah Menengah Atas

### Sekolah Menengah Pertama

### Sekolah Dasar

## Pustaka

### Pranala jaba
*  Situs resmi Pamrentahan Propinsi Bali 
*  Badan Pusat Statistik Propinsi Bali
*  Situs Pamrentahan Kota Dénpasar
*  Badan Pusat Statistik Kota Dénpasar
*  Situs Pamrentahan kecamatan Dénpasar Selatan
*cutetan: URL dados kauahin/ilang. Yening URL nenten aktip, ngiring kausap saking lis baduur.*
Dénpasar Timur, Dénpasar

**Dénpasar Timur** (aksara Bali: ᬤᬾᬦ᭄ᬧᬲᬃᬢᬶᬫᬸᬃ) inggih punika silih tunggil kecamatan ring Kota Dénpasar, Provinsi Bali, Indonésia. Wawengkon kecamatan puniki linggahnyané 49,99&nbsp;km². Kecamatan niki awagian kamekarang dados kecamatan Dénpasar Utara manut Perda No.12 warsa 2004.

## Pamréntahan
### Camat Denpasar Timur
Puniki wastan Pejabat Kecamatan Denpasar Timur saking 11 Juli 1978 nganti mangkin inggih punika:

### Wawengkon administratip
Kecamatan Dénpasar Timur madué 7 Désa miwah 4 Kélurahan, inggih punika:
#### Désa

* Désa Dangin Puri Klod
* Désa Penatih Dangin Puri
* Désa Sumerta Kaja
* Désa Sumerta Kauh
* Désa Kesiman Kertalangu
* Désa Sumerta Klod
* Désa Kesiman Petilan

#### Kelurahan
* Kelurahan Dangin Puri
* Kelurahan Kesiman
* Kelurahan Penatih
* Kelurahan Sumerta

## Démografi
Akéh krama kecamatan Dénpasar Timur nganti sasih Désémber 2013 saking data Badan Pusat Statistik Kota Denpasar inggih punika 146.510 diri, lanang 74.460 diri miwah istri 146.510 diri. Kepadatan kramanyané inggih punika 6.567 diri/km².

Sebaran krama Kecamatan Denpasar Timur wénten ring tabel puniki:

;Wit: Denpasar Timur ring Angka Warsa 2014

## Pendidikan
### Pendidikan tinggi

### Sekolah Menengah Atas

### Sekolah Menengah Pertama

### Sekolah Dasar

## Galéri

File:Poera Satria bij Denpasar, KITLV 9798.tiff|Puri Satria ring Denpasar Kangin
File:Godenhuisjes bij Denpasar, KITLV 9795.tiff
File:Het toedienen van wijwater bij Denpasar, KITLV 9813.tiff


## Pustaka

### Pranala jaba
*  Situs resmi Pamrentahan Propinsi Bali 
*  Badan Pusat Statistik Propinsi Bali
*  Situs Pamrentahan Kota Dénpasar
*  Badan Pusat Statistik Kota Dénpasar
*  Situs Pamrentahan kecamatan Dénpasar Timur
*cutetan: URL dados kauahin/ilang. Yening URL nenten aktip, ngiring kausap saking lis baduur.*
Diponegoro

**Diponegoro** (wastan embas *Bendara Raden Mas Mustahar*; uah wastan *Bendara Raden Mas Antawirya* utawi **Bendara Pangeran Harya Dipanegara**) () inggih punika silih tunggil *pahlawan nasional* ring negara Indonésia. Diponegoro kaasub sangkaning mimpin* Perang Diponegoro* ring 1825-1830, nglawan *pamerintah Hindia Belanda.* Perang punika kasurat dados perang sané akéh korbannyané ring *sejarah *Indonésia. Mawinan Diponegoro prasida nglawan para penjajahé, wénten *kota-kota* sané nganggén wastan Diponegoro kadadosang adan margi, sakadi ring Kota Semarang miwah Kota Dénpasar. Wénten taler adan-adan genah sané nganggén wastan Diponegoro sakadi Stadion Diponegoro.

## Pustaka
Disneyland

**Disneyland** inggih punika silih tunggil genah malancaran marupa taman sané magenah ring Anaheim, California, Amérika Serikat. Dohnyané kirang langkung 28 mil saking Los Angeles. Genah punika resmi kasobyahang duk tanggal 17 Juli 1955. Disneyland wantah genah malancaran sané pinih kaasub ring sajebag jagat buminé. Sané madué pikayun jagi ngaryanin genah punika wantah Walt Disney. Ida kayun madué taman praragan mangda prasida kaanggén masandekan ri tatkala ngrasayang leleh. Sané pinih rihin taman punika wantah nyobyahang watek Mickey Mouse, nanging peneliti saking Institut Riset Stanford ngicénin tetimbang indik panglimbak Disneyland sané becik pisan, yéning taman punika kadagingin makasami watek sané wénten ring Studio Disney. Genah puniki akéh karauhin olih wisatawan lokal wiadin wisatawan sané mawit saking duranegara.

## Pustaka